ร้านชิบูย่าชาบู เป็นร้านที่ตามไปทานตั้งแต่สาขาที่พระราม9 และน่าประทับใจมากๆ สำหรับสาขาใหม่นี้ มาใกล้บ้านมากขึ้น เลยถือโอกาสพาครอบครัวมาทานอาหารเย็นกัน ในวันอาทิตย์ ซึ่งคนคับคั่งมากๆ เลยทำให้อะไรหลายๆอย่างการบริการไม่ดีเท่าที่ควร แต่ร้านนี้ถ้าคนเคยทานก็พอจะรู้อยู่ว่า สภาพตอนคนเต็มร้านวุ่นวายแค่ไหน อย่างน้อยๆ น้องๆพนักงานกฺพยามเต็มที่ดี

บรรยากาศร้านการบริการ
สาขานี้ ร้านเล็กครับ เวลานั่งขาจะชนๆโต๊ะ และทางเดินแคบมาก เวลาไปกดน้ำทีต้องรอคนเดินสับเลนกัน วันอาทิตย์เย็นนี้ การบริการ ค่อนข้างแย่ครับ กว่าจะได้เริ่มทาน ขอตะเกียบ ถ้วย เตา อาหาร ก็เกือบๆ30นาทีแล้ว อาหารก็มาขาดๆ ไม่เคยมาครบ ต้องตามเรื่อยๆ แต่จะมีน้องเสื้อดำที่ คอยเอาใจใส่ เราเองก็เห็นใจ ไม่ได้ว่าอะไร เพราะมันยุ่งจริงๆ

การเดินทาง 
ถ้ามีรถก็สะดวกครับ หาไม่ยาก ในVue ตรงเจริญนคร นั่งรถไฟฟ้ากรุงธนฯ ก็ต่อรถนิดนึง หรือสะพานตากสินข้ามเรือมาก็ใกล้ 

ราคา 
ถือเป็นบุฟเฟ่ต์ราคาค่อนข้าง เลยกลางๆไปถึงสูงนิดๆ 690บาทเน็ท แต่เทียบกับคุณภาพอาหารแล้ว ถ้าทานเก่งๆหน่อย ก็คุ้มมากคับ

อาหาร
เนื้อโจคารุบิ (7/10) เนื้อแร่มาบาง หอม อร่อย แต่ไม่หอมสู้ ยี่ห้อ คาโกโนยะ

เนื้อคารุบิ (7/10) เนื้อติดมัน มันสะใจมาก และมันมากไป ทานเยอะๆ จะเลี่ยนเอาครับ

เนื้อลาย (6/10) เนื้อนี้แค่โอเค มันไม่เยอะ แต่ก็มี หอมนิดหน่อยไม่มาก

หมูสามชั้น (6/10) 

หมูสันนอก (6/10)

เบคอน (6/10) 

บังเอิญไม่ใช่คอเนื้อหมูเท่าไหร่ เลยคิดว่าก็โอเคหมดนะ

ปลา (5/10) เมนูนี้ไม่ค่อยชอบเพราะ เวลาสุกแล้วชอบแตก คีบขึ้นไม่ได้ รสชาติก็จืดๆ

ไก่คาราอาเกะ (6/10) 

คร็อกเก้ต์ ครีม (7/10) วันนี้บังเอิญว่า ครีมหอมอร่อยดีมาก

ไข่หวาน (5/10) จืด

กุ้งเทมปุระ (7/10) ทำมาได้ดี ไม่ดูงกกุ้ง

ซูชิ
หน้าปลาโอ (5/10) ไม่หอมเลย
หน้าปลาไหล (7/10) ใหญ่ดี ซอสอร่อย และข้าวไม่เยอะเกิน
หน้าหอยเชลล์ (7/10) ไม่ถึงกับหอมมาก แต่ก็โอเค สำหรับบุฟเฟ่ต์
ยูเกะ (7/10) หน้าเนื้อดิบ หอมดี ใส่ไข่ดิบด้วย

ของหวาน (4/10) เอาจริงๆ ไม่อร่อยสักอย่างเลย ทานเอาขำๆ

สรุปร้านนี้ สำหรับราคาที่ดูสูงเสียหน่อย แต่คุณภาพที่ได้นี่ เกินราคาไปได้เลย รสชาติคงสู้พวกร้านเฉพาะทางไปเลยไม่ได้ แต่รวมๆแล้ว ดีมากๆครับ